Document ID: /roh_data/filtered/fineweb-2-filterrobots_roh.jsonl.gz/8603

Unir tut las plaivs vuless dir che la structura actuala, «il Binsaun», vegniss remplazzà. Quai fiss il proxim pass, di Roman Bezzola. Il Binsaun è dapi il 2001 l’organisaziun da tetg da las plaivs, mintgina è dentant restada autonoma - quai sa midass.
I dess be pli ina suprastanza, be pli ina cassa ed in unic pè da taglia. Las purschidas ed ils servetschs da la baselgia evangelica duain uschia vegnir rinforzads. Las sinergias vegnissan duvradas e rinforzassan uschè la nova plaiv.
Votaziuns da consultaziun
En las proximas emnas vegn il concept per l’emprima giada preschentà a la populaziun. A mintga saira d’infurmaziun ha lieu ina votaziun da consultaziun da las singulas 8 plaivs. L'ultima ha lieu in schaner 2016 a San Murezzan. Lasuenter sa la gruppa da lavur vi da tge ch’ella è. Finamira è tenor Roman Bezzola da votar proxim onn davart la dumonda: unir las 8 plaivs ad ina gronda, gea ni na?